traduzzjoni bil-Malti ta' WALLACE PH. Tassew ftit jaqbel li sultan għażżien Hdejn maġmar mejjet, qalb dal-blatiet mogħxa, Xiħ ma' marti Xwejħa, nagħmel u noħroġ Liġijiet ebsin li ndaqs le jagħfsu Fuq dan in-nisel żorr, bla qalb, selvaġġ, Li jrekken, jorqod, jiekol, bla ma jafni. Mill-ġiri ma nistax nistrieħ: jien nixrob Ħajti sa l-inqas qatra: fraħt f'kull waqt Ħafna u ħafna batejt, kemm ma' min ħabbni Kemm waħdi; fuq ix-xatt u meta l-baħar Triegħex mill-witgħat tal-ilma mċaqalqin Mix-xita mxajtna: Isem jien għamilt. Għax dejjem jiena ġrejt b'qalbi miġwieħa Ħafna jien rajt u għaraft: tan-nies l-ibliet, L-imġieba, t-temp, kunsilli, gvernijiet, Lili, mhux l-inqas, minn kulħadd meqjum U xrobt il-ferħ tal-ġlieda ma' tampari Bgħod mill-witgħat jidwu bl-irjieħ ta' Trojja. Jien nagħmel sehem minn dak li miegħu ltqajt. 'Mma kull ma nġarrbu qisu ark li taħtu Tleqq dik id-dinja li minnha m' għaddejniex Li x-xefaq tagħha dejjem, dejjem jgħib Kull meta niċċaqalqu 'l hawn u 'l hemm. Xi dwejjaq kbar li tieqaf, tagħmel tmiem, Issaddad, ma tiddix, ma tleqqx bix-xogħoll Mhux biss li tieħu n-nifs il-ħajjal Hajja ma' ħajja ftit wisq u minn ħajti waħda ftit baqagħli. Iżda kull siegħa mirbuħa Minn dak is-skiet dejjiem, xi ħaġa iktar, Tal-ġdid ħabbara; u vili wisq ikun L' għal xi tlett ijiem niekol daqs qurdiena U dir-ruħ xwejħa mitlufa fit-tixniq Li tikseb l-għerf sa wara l-aħħar tarf Ta' ħsieb u moħħ il-bniedem, kien fejn kien Bħal min ibaħħar wara kewkba nieżla. Telemakus dan, l-iben maħbub tiegħi; Il-gżira u x-xettru lilu jiena nħalli — Minni wisq maħbub, għandu ħila jwettaq Dax-xogħol li bil-ftit il-ftit jagħmel mieles Poplu bla qalb u moħħ, bil-ħlewwa kollha Jġiegħlu jidhra t-tajjeb u l-meħtieġ. Bla dell ta' tebgħa, nista' noqgħod fuqu Li ma jonqosx mill-ħniena w jagħti qima Xierqa lill-Allat tiegħi u ta' dari Dmiru, kulħadd għal rasu. Hemm il-port: fil-ġifen minfuħ il-qlugħ, Hemm l-ibħra kbar mudlama: Baħrin tiegħi, 'Rwieħ li miegħi ħdimtu, tħabattu, ħsibtu — Li dejjem b'daħka lqajtu w tajtu merħba Lir-ragħad u dawl ix-xemx — u li ġġelidtu B'qalbkom u moħħkom ħieles — aħna xjeħnal Ix-Xjuħija baqagħlha l-qima u x-xogħoll Il-mewt tagħlaq il-bieb. Qabel it-tmiem Xi xogħol imfassal kbir għad jista' jsir, Jixraq l-irġiel li ma' l-allat ħaduhal Jintfew-jixegħlu bdew id-dwal fil-blat; Il-jum twil wasal biex jistrieħ; bil-mod Tiela' l-qamar; l-ibħra mina kullimkien B'ħafna ilħna jgħannu — Ħbieb tiegħi, ejjew, Għad baqa' żmien li dinja ġdida nfittxut Bil-qiegħda wieħed wara l-ieħor, aqdfu Fil-mewġ għannej; għax fehmti għadha sħiħa Li nbaħħar 'l hemm m'n inżul ix-xemx u iktar Lkoll fejn sew jinħaslu l-kwiekeb kollha tal-punent bgħod, sat-tmiem, sakemm immut. Jista' jkun li l-ibħra kbar jgħarrquna, Għandu mnejn naslu fil-Gżejjer Ferħanin Jol-kbir Akille, ħabib tagħna, jiġi. Għad li tlifna ħafna, ħafna baqa' W għalkemm m'aħniex illum dik is-saħħa Li s-sema w l-art ċaqalqet, dak li aħna Aħna: Ġemgħa sħiħa ta' qlub erojl Imsawta miż-żmien u x-xorti, imma żonqor: Nitħabtu, nfittxu, nsibu, qatt ma nċedul